cyanic-selkie/wikianc huggingface dataset:
შოტლანდიის ეროვნული საფეხბურთო ნაკრები
რესურსები ინტერნეტში
კატეგორია:ევროპის ეროვნული საფეხბურთო ნაკრებები კატეგორია:შოტლანდიის ფეხბურთი კატეგორია:შოტლანდიის ეროვნული საფეხბურთო ნაკრები
Pop Is Dead
„Pop Is Dead“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1993 წელს. ეს არის ჯგუფის მესამე სინგლი. იგი არც ერთ სტუდიურ ალბომში არ არის შეტანილი. ყველა შემდეგი სინგლი ამა თუ იმ ალბომიდან იყო აღებული, მხოლოდ „Harry Patch (In Memory Of)“ 2009 წელს სპეციალურად ჩაწერილ სინგლს წარმოადგენს.
რესურსები ინტერნეტში
კატეგორია:Radiohead-ის სიმღერები კატეგორია:1993 წლის სიმღერები კატეგორია:1993 წლის სინგლები კატეგორია:EMI Records-ის სინგლები კატეგორია:Parlophone-ის სინგლები
მოროპონის პროვინცია
thumb|right|250px|მოროპონის პროვინცია. მოროპონი — პროვინცია პერუში, პიურის რეგიონში. სამხრეთიდან ესაზღვრება ლამბაიეკეს რეგიონი. მოროპონის პროვინციის ადმინისტრაციული ცენტრია ქალაქი ჩულუკანასი. 2005 წლის აღწერის შედეგად პროვინციის მოსახლეობა შეადგენს 163 181 ადამიანს, საშუალო სიმჭიდროვე კმ²-ზე 42,7 ადამიანს. მოროპონის ფართობია 3 817,92 კმ². პროვინცია იყოფა 10 რაიონად. მოროპონის პროვინციის სტატუსი მიენიჭა 1857 წლის 2 იანვარს.
იხილეთ აგრეთვე
კატეგორია:პიურის რეგიონის პროვინციები
გულსუნდა
გულსუნდა — სოფელი სამხრეთ საქართველოში, სამცხე-ჯავახეთის მხარის ასპინძის მუნიციპალიტეტში, ტოლოშის თემში. მდებარეობს მდინარე მტკვრის ნაპირებზე, ზღვის დონიდან 1300 მეტრზე. ასპინძიდან დაშორებულია 17 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 63 კაცი.
სქოლიო
კატეგორია:ასპინძის მუნიციპალიტეტის სოფლები
Polyrhachis cyaniventris
Polyrhachis cyaniventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ლუქსორის მუჰაფაზა
ლუქსორი (االأقصر) — ეგვიპტის 29 საგუბერნატოროდან ერთ-ერთი. საგუბერნატორო მდებარეობს ეგვიპტის სამხრეთ ნაწილში, მდინარე ნილოსის აღმოსავლეთ და დასლეთ სანაპიროებზე. პროვინციას ესაზღვრება 4 ეგვიპტიური საგუბერნატორო: ასუანი, კენა, ახალი ველი და წითელი ზღვა.
საგუბერნატოროს ადმინისტრაციული ცენტრია ქალაქი ლუქსორი. ლუქსორის საგუბერნატორო ეგვიპტურ საგუბერნატოროებს შორის ფართობით ყველაზე მცირეა. მისი ფართობი სულ რაღაც 55 კმ²-ია. მიუხედავად ფართობის ასეთი სიმცირისა, პროვინციაში მოსახლეობის რაოდენობა დიდია. 2006 წლის მონაცემებით ლუქსორის მოსახლეობა 451 318 ადამიანია.
რესურსები ინტერნეტში
კატეგორია:ეგვიპტის მუჰაფაზები კატეგორია:ლუქსორის მუჰაფაზა
აკნაზაროვო (მელეუზის რაიონი)
აკნაზაროვო (Аҡназар; Акназарово) — სოფელი რუსეთის ფედერაციაში, ბაშკირეთის რესპუბლიკის მელეუზის რაიონში.
2010 წლის მონაცემებით სოფელში ცხოვრობს 168 ადამიანი. რაიონულ ცენტრ მელეუზიდან დაშორებულია 34 კილომეტრით. უახლოესი რკინიგზის სადგურია „მელეუზი“, რომელიც დაშორებულია 34 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (98%).
სქოლიო
კატეგორია:მელეუზის რაიონის სოფლები
დიდწიფელა
დიდწიფელა — სოფელი საქართველოში, იმერეთის მხარის ზესტაფონის მუნიციპალიტეტში (ბოსლევის თემი), მდებარეობს ზემო იმერეთის პლატოზე, მდინარე ყვირილის ხეობაში. ზღვის დონიდან 560 მეტრი, ზესტაფონიდან 21 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 63 ადამიანი.
სქოლიო
კატეგორია:ზესტაფონის მუნიციპალიტეტის სოფლები
ტერმინი
ტერმინი (გვიანდ. ლათ. terminus - ტერმინი < terminus — ზღვარი, საზღვარი):
1. სიტყვა (ან შესიტყვება), რომელსაც იყენებენ რომელიმე სპეციალური დარგის ცნების ან სპეციალური საგნის აღსანიშნავად. ამა თუ იმ ენაში ტერმინი შეიძლება იყოს ნასესხები ან კალკირებული საერთაშორისო სიტყვა (მაგ. ქართული გრამატიკის ტერმინებიდან „სუბიექტი“ ნასესხებია, „ქვემდებარე“ - კალკირებული). ტერმინი შეიძლება საგანგებოდ შეიქმნას (მაგ. „თურმეობითი“) ან კიდევ არსებული, ჩვეულებრივ სახმარი სიტყვა გამოყენებულ იქნეს ტერმინად (მაგ. „ბრუნვა“).
2. ლოგიკაში იგივეა, რაც „ტერმი“ — ფორმალური ენის ისეთი გამოსახულება, რომელიც აღნიშნავს ან რომელსაც შეუძლია აღნიშნოს საგანი. არისტოტელეს სილოგისტიკასა და ტრადიციულ ლოგიკაში ტერმინი ეწოდება მსჯელობისა და და დასკვნის ( სილოგიზმის) იმ შემადგენელ ნაწილებს, რომლებიც აღნიშნავენ საგანთა თვისებებს ან კლასებს. მაგ. მსჯელობაში „ყველა ადამიანი არის მოკვდავი არსება“ — „ადამიანი“ და „მოკვდავი არსება“ ტერმინებია.
ლიანა ისაკაძე
ლიანა ისაკაძე (დ. 2 აგვისტო, 1946, თბილისი, საქართველოს სსრ) — ქართველი მევილიონე, საქართველოს სსრ სახალხო არტისტი (1974). თანამედროვეობის ერთ-ერთი თვალსაჩინო მევიოლინეა. იგი ვუნდერკინდებს ეკუთვნოდა. იგი 3 წლის ასაკში გახდა მუსიკოსი. ლიანა ისაკაძე მსოფლიოს ყველა გამოცემაშია შეყვანილი, სადაც საუკუნის საუკეთესო მევიოლინეების შემოქმედება განიხილება. თბილისის საპატიო მოქალაქე (2016). ბათუმის საპატიო მოქალაქე (2016)
ბიოგრაფია
პირველდაწყებითი მუსიკალური განათლება მიიღო თბილისის ცენტრალურ მუსიკალურ სკოლაში პროფესორ ლეო შიუკაშვილის ხელმძღვანელობით. 1956 წელს (10 წლისა) რესპუბლიკის ფესტივალის ლაურეატი გახდა (I პრემია), 1957 წელს ამიერკავკასიის მუსიკოს შემსრულებელთა I კონკურსის (მცირეწლოვანების გამო პრემია არ ერგო), ხოლო 1961 წელს — საკავშირო კონკურსის ლაურეატი (II პრემია). 1968 წელს დაამთავრა პეტრე ჩაიკოვსკის სახელობის მოსკოვის კონსერვატორია (პროფესორ დავით ოისტრახის კლასი). 1971 წლიდან მოსკოვის ფილარმონიის სოლისტია. ისაკაძე მუსიკის შემსრულებელთა მრავალი საერთაშორისო კონკურსის ლაურეატია (მარგარიტ ლონგისა და ჟაკ ტიბოს სახელობის, პარიზი, 1965, I პრემის; ჩაიკოვსკის სახელობის, მოსკოვი, 1970, III პრემია; სიბელიუსის სახელობის, ჰელსინკი, 1970, I პრემია).
1965 წლიდან გასტროლებს მართავს საზღვარგარეთის მრავალ ქვეყანაში. ისაკაძე თანამედროვეობის ერთ-ერთი თვალსაჩინო მევიოლინეა. მისი დაკვრა გამოირჩევა არტისტიზმით, ღრმა მუსიკალურობით, ვირტუოზულობით. მის რეპერტუარშია კლასიკური და თანამედროვე მუსიკის საუკეთესო ნიმუშები. ქართველი კომპოზოტორების მთელი რიგი ახალი ნაწარმოებების (მაგ. ოთარ თაქთაქიშვილის სავიოლინო კონცერტის) პირველი შემსრულებელია. გადაღებულია ფინურ მხატვრულ ფილმში — „სიბელიუსი“ (1975). მის შესახებ გადაღებულია იაპონური დოკუმენტური ფილმი (1974).
გასული საუკუნის 90-იან წლებში მევიოლინეს შემოქმედება მჭიდროდ დაუკავშირდა გერმანიას. 1990 წელს ლიანა ისაკაძემ გერმანიის ქალაქ ინგოლშტადტში ჩაიყვანა საქართველოს კამერული ორკესტრი, რომელიც უკვე მრავალი წელია „ინგოლშტადტის ქართული კამერული ორკესტრის“ სახელით მოღვაწეობს. 1992 წელს ინგოლშტადტში ლიანა ისაკაძემ დააარსა თავისი პედაგოგის, დავით ოისტრახის სახელობის მუსიკალური აკადემია. ზაქარია ფალიაშვილის სახელობის პრემია (1979). დაჯილდოებულია საპატიო ნიშნის ორდენით.
სქოლიო
კატეგორია:ქართველი მევიოლინეები კატეგორია:საპატიო ნიშნის ორდენის კავალრები კატეგორია:თბილისის საპატიო მოქალაქეები (2016) კატეგორია:ბათუმის საპატიო მოქალაქეები (2016) კატეგორია:თბილისში დაბადებულები კატეგორია:დაბადებული 2 აგვისტო კატეგორია:დაბადებული 1946
ზღვის ნათება
ზღვის ნათება — მოვლენა, რომელსაც იწვევს წყლის ზედა ფენებში მყოფი მანათობელი ორგანიზმები; შეინიშნება ღამით. ორგანიზმების ნათებას განაპირობებს მექანიკური გაღიზიანება (წყლის მოძრაობა დინებათა შეერთების ადგილებში, ღელვა, გემის სვლა, ორგანიზმების ურთიერთშეჯახება და სხვა), ზოგჯერ კი მეზობელი ორგანიზმების მიერ სინათლის გამოსხივება. განსაკუთრებით ხშირია ტროპიკულ და ზომიერ სარტყელში, ზღვის ნათება შეიძლება გავრცელდეს ასეულ კმ² ფართობზე ან ცალკეული ლაქების, ზოლების სახით გამოჩნდეს. განასხვავებენ ე. წ. რძისებრ (იწვევს უმთავრესად ბაქტერიები), ნაპერწკლოვან (იწვევს წვრილი პელაგური ორგანიზმების გროვები) და ფეთქებად (იწვევენ მედუზები, სავარცხლურები, პიროსომები და სხვა) ნათებას. ნათების სიკაშკაშე შეიძლება 0,1—0,3 კდ/მ² (სნთ/მ²) აღწევდეს. მას მნიშვნელობა აქვს გემთწამყვანისათვის (ავლენს სანაპირო ხაზს, თავთხელს, ზოგჯერ კი წყალმარჩხის მოჩვენებით შთაბეჭდილებას ქმნის), თევზმჭერისათვის (თევზების გროვების აღმოჩენა), სამხედრო-საზღვაო მოქმედებისას (წყალქვეშა ნავების, ტორპედების, გემების აღმოჩენა).
მარტვილის მონასტერი
მარტვილის მონასტერი — ადრეული შუა საუკუნეების ქრისტიანული ტაძარი და სამონასტრო კომპლექსი სამეგრელო-ზემო სვანეთის მხარის მარტვილის მუნიციპალიტეტში ქალაქ მარტვილში.
დავით ტყეშელაშვილი
დავით ტყეშელაშვილი (დ. 16 ოქტომბერი, 1969, თბილისი, საქართველოს სსრ) — ქართველი იურისტი, პოლიტიკოსი.
მარტვილის მონასტერი
მდებარეობა
350პქ|მინიატიურა|მარცხნივ| მთის თხემზე აგებული მარტვილის მონასტერი გიორგი ათათიას ფოტო
დავით ტყეშელაშვილი
განათლება
1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი სამართალმცოდნეობის სპეციალობით. 1987-1989 წლებში გაიარა სავალდებულო სამხედრო სამსახური. 2005 წლიდან ედმუნდ მასკის სტიპენდიანტია. 2006 წელს დაამთავრა ემორის უნივერსიტეტი. მინიჭებული აქვს მაგისტრის ხარისხი სამართალში.
მარტვილის მონასტერი
მდებარეობა
სამონასტრო კომპლექსი მდებარეობს მარტვილის მუნიციპალიტეტის ცენტრის მახლობლად, კონცხად გამოწეულ მთის თხემზე. მთის ძირში ფართოდ გადაშლილია მდინარე ცხენისწყლისა და მდინარე აბაშის ველები.მონასტრიდან თითქმის მთელი იმერეთი და სამეგრელო მოჩანს. იგი გალავნითაა შემოსაზღვრული. მთავარი ტაძარი ღვთისმშობლის მიძინების სახელობისაა.
დავით ტყეშელაშვილი
პოლიტიკური კარიერა
1993-1995 წლებში იყო საქართველოს მოქალაქეთა ახალგაზრდული კავშირის პოლიტიკური მდივანი, თავმჯდომარის მოადგილე. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“. მუშაობდა უმრავლესობის ლიდერის მოადგილედ. 1998-2002 წლებში საქართველოს მოქალაქეთა ახალგაზრდული კავშირის თავმჯდომარეა. 1999-2004 წლებში — საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2003 წლებში მუშაობდა ადამიანის უფლებათა დაცვის კომიტეტის არასამთავრობო ორგანიზაციებთან და მედიასთან ურთიერთობის ქვეკომიტეტის თავმჯდომარედ. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა - დემოკრატები“.
მარტვილის მონასტერი
ისტორია
უხსოვარი დროიდან ჭყონდიდი წარმართული რელიგიური ცენტრი იყო. მაღალ ბორცვზე იდგა ბომონი მუხის უზარმაზარი ხე. იგი წარმოადგენდა ნაყოფიერების, გამრავლებისა და ოჯახის კეთილდღეობის მფარველ კაპუნიას წარმართულ სალოცავს, რომელსაც ადგილობრივი მოსახლეობა თაყვანს სცემდა, აქაური ქურუმები-ჭყოინდარები კი ჩვილებს სწირავდნენ. პირველი ეკლესია სწორედ აქ მდებარე მუხის ადგილას აშენებულა (თარიღი უცნობია) ანდრია პირველწოდებულის სახელზე, რომელმაც სამეგრელოში ქრისტიანობა იქადაგა. VII საუკუნეში აშენდა მარტვილ-ჭყონდიდის ტაძარი, რომლის ტრაპეზი დაფლულ სიწმინდეს - მოჭრილ მუხის ფესვებს დაეფუძნა. ტაძარი თავდაპირველად ჯვრის ტიპის ნაგებობა ყოფილა. თურქ-არაბთა შემოსევებმა ძლიერ დააზიანა იგი.
დავით ტყეშელაშვილი
პოლიტიკური კარიერა
2006 წლის 21 ივლისს დაინიშნა საქართველოს გარემოს დაცვისა და ბუნებრივი რესურსების მინისტრად. 2007 წლის 30 აგვისტოდან იყო საქართველოს ჯანმრთელობის მინისტრი. 2008 წლის 31 იანვრიდან იყო სახელმწიფო მინისტრი რეგიონული მართვის საკითხებში. 2009 წლის 6 თებერვლიდან სათავეში ჩაუდგა, ახლად შექმნილ, რეგიონული განვითარებისა და ინფრასტრუქტურის სამინისტროს. 2010 წლის ივნისიდან ხელმძღვანელობდა საქართველოს პრეზიდენტის, მიხეილ სააკაშვილის ადმინისტრაციას.
მარტვილის მონასტერი
ისტორია
X საუკუნეში გიორგი მეორემ ხელახლა საფუძვლიანად შეაკეთებინა იგი. სავარაუდოდ, ამის გამო მიაწერს „ქართლის ცხოვრება“ გიორგის მარტვილის ეკლესიის აღშენებას. გიორგი მეფემ ტაძარი საეპისკოპოსო კათედრად გამოაცხადა. ტაძრის ჯვრის ტოტები მოშალეს და მოუშენეს ეკვდერები. მხოლოდ აღმოსავლეთშია ხელუხლებლად შემორჩენილი წახნაგოვანი შვერილი, ორივე მხრივ ღრმა ნიშნით. ტაძარს შერჩა სახელი მარტვილი, ეპისკოპოსებს კი ჭყონდიდელები ეწოდათ.
X საუკენეში აქ მოღვაწეობდა იოანე მინჩხი — ჰიმნოგრაფი. ბაგრატ მეოთხემ ჭყონდიდი სამოღვაწეო კათედრად მიუჩინა გიორგი მთაწმინდელს. „ქართლის ცხოვრების“ ცნობით ბაგრატ IV მარტვილის მონასტერშია დამარხული.
მონასტერში იყო კრიპტერია - გადამწერ ბერთა სამყოფი. ითარგმნებოდა წიგნები, იქმნებოდა ორიგინალური ნაწარმოებები.
არქიტექტურა
მარტვილის ტაძარი გეგმით ძალიან ჰგავს მცხეთის ჯვრის ტაძარს, მაგრამ არ იმეორებს მას. ხუროთმოძღვარმა აქ მიმართა თემის თავისუფალ ინტერპრეტაციას და ფაქტობრივად დამოუკიდებელი მხატვრული ნაწარმოები შექმნა. შენობის გეგმაში შეტანილია ზოგი ცვლილება: გუმბათის დიამეტრი უფრო მცირეა, კუთხის ნიშები კი - უფრო დიდი. გაზრდილია აფსიდების მკლავების სიღრმე, გადიდებულია კუთხის სათავსების ზომა. შეცვლილია აგრეთვე კვადრატიდან მრავალწახნაგოვანზე გადასვლის გუმბათქვეშა სისტემაც - ტრომპებს აქ ერთიმეორეზე გადმოკიდებული პატარა კამარების რიგირთ შექმნილი საფეხურისებრი სახე აქვთ. მიუხედავად იმისა, რომ მარტვილის ტაძარი ჯვრის ტაძარზე მცირეა, ცალკეულ ნაწილთა შეფარდების ცვლილებების შედეგად შექმნილია დიდი და მსუბუქი შინაგანი სივრცის შთაბეჭდილება, სხვაგვარია ფასადთა რელიეფებიც. ცალკეული დამოუკიდებელი კომპოზიციების ნაცვლად აქ უწყვეტი ფრიზებია, შესრულების ხასიათი კი უფრო დეკორაციულია. ფიგურები და მცენარეული ორნამენტი ერთიან ნახატშია ჩართული და გარკვეულ რიტმულ დანაწევრებას ექვემდებარება. ფრაზებზე ბიბლიისა და სახარების სიუჟეტებია გამოსახული (მაგ., დანიელი ლომთა ხაროში, სამსონი და ლომი, ქრისტეს ამაღლება 4 ანგელოზის მიერ და სხვა).
X საუკუნეში, აფხაზთა მეფის გიორგი II-ის დროს, ეკლესია საფუძვლიანად გადააკეთეს: დაუმატეს გარეთა კედლები, ამოიყვანეს ახალი გუმბათის ყელი, ამიტომ იგი გარედან აღარ მოგვაგონეს ჯვრის ტიპის ძეგლს. დასავლეთის ეგვტერიც ასევე X საუკუნისაა. ინტერიერი სხვადასხვა დროს (XVI-XVII სს.) არის მოხატული. ტაძარში შემორჩენილია XIV, XVI, და XVII საუკუნის ფრესკები. მისი მშვენებაა საკურთხევლის კონქში წარმოდგენილი მარტვილის ღვთისმშობელი. ტაძრის გვერდით დგას მცირე ორსართულიანი ეკლესია (დაახლოებით X ს.). მონასტრის ერთ-ერთ წარწერაში ნახსენებია დადიანების წინაპარი კაცია ჩიქოვანი.
სიძველეები
ექვთიმე თაყაიშვილს ასევე აღწერილი აქვს მარტვილის მონასტრის საგანძური თავის ნაშრომში. მარტვილის მონასტრის საგანძური სხვა ნივთები ასევე გვხვდება დიმიტრი ერმაკოვის კოლექციის ზოგიერთ ფოტოებზეც.
მონასტრის სახელოვანი მწიგნობრები
მარტვილში მოღვაწეობდნენ ქართული სულიერების მატარებელი მწიგნობრები და განმანათლებლები:
მათ შორის ყველაზე გამორჩეული იყო გიორგი ჭყონდიდელი, დავით აღმაშენებლის აღმზრდელი და „თანაგამკაფელი ყოველთა გზათა“ იყო.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:მარტვილის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
პიტერ ბრეიგელი (უფროსი)
პიტერ ბრეიგელი (Pieter Bruegel, ; დ. დაახლოებით 1525-1530, ბრედა ან სოფ. ბრეიგელი — გ. 5 სექტემბერი, 1569, ბრიუსელი) — ნიდერლანდელი ფერმწერი და გრავიორი. ნიდერლანდური ფერწერის ერთ-ერთი ყველაზე შინაარსიანი პერიოდი დაკავშირებულია მის სახელთან.
ბიოგრაფია
პიტერ ბრეიგელის შემოქმედება განმსჭვალულია ღრმა ტრაგიზმით; მის ადრეულ ნამუშევრებს ფილოსოფიურ-პესიმისტური ელფერი დაჰკრავს („ბავშვთა თამაშობანი“, „მარხვისა და კარნავალის ბრძოლა“) |300პქ|მინიატიურა|მარცხნივ|ყველაზე ცნობილი ნახატი - [[ბაბილონის გოდოლი (ნახატი)|ბაბილონის გოდოლი]]
მიუხედავად თავისი ფანტასტიურობისა, თითოეული მისი ტილო გამოირჩევა რეალობის მძაფრი შეგრძნებით. მხატვარს საწყის წერტილად ყოველთვის ადამიანის ბუნებრივი ასპექტი აქვს გამოყენებული და ცდილობს, ადამიანისა და სამყაროს მასშტაბურ შეფარდებაში მონახოს ერთადერთი სწორი პროპორცია. 1561 წელს ქმნის ტილოს, „სიკვდილის ტრიუმფი“, რომელიც თავისი შემზარავი ფანტასმაგორიულობით გაცილებით ბევრჯერ აღემატება ბოსხს. შემდგომში მისი ნამუშევრები იძენენ უფრო დამშვიდებულ ფილოსოფიურ ხასიათს - „მაიმუნები“, „ბაბილონის კოშკი''. აღსანიშნავია მისი პეიზაჟების მთელი ციკლი, რომელიც ეძღვნება წელიწადის დროებს – „მონადირეები თოვლში'', „მკა“, „ფარის დაბრუნება“, „მოღუშული დღე“.
ერთ-ერთი მისი კაპიტალური ნამუშევარია „გლეხთა ცექვა“, სადაც მხატვარი გადმოსცემს გლეხთა ხასიათს, ჩვევებს, მათ მანერებს, განცდებს; ბრეიგელის ტილოებში თითოეული ფიგურა თითქოსდა შეჩერებულია, ცეკვის, ჩხუბისა თუ კოცნის დროს. კომპოზიციები გამოირჩევა უხეში მონუმენტურობით („გლეხთა ქორწილი“). პიტერ ბრეიგელი იყენებს რეალურ ფაქტებს ადამიანების ცხოვრებიდან და სისასტიკით აღწერს ცხოვრების სიმახინჯის გამოუვალობას –ასეთია მისი ბოლო ტილოები:„მიზანტრიპი“, „დასახიჩრებულნი“, „ბრმები“. მისი ნამუშევრები დაცულია მადრიდის, ბრიუსელის, ვენის, ლუვრის და ანტვერპენის მუზეუმებში.
სქოლიო
კატეგორია:ნიდერლანდელი მხატვრები კატეგორია:ნიდერლანდელი გრავიორები კატეგორია:გარდაცვლილი 5 სექტემბერი კატეგორია:გარდაცვლილი 1569
კალვოს დოქტრინა
კალვოს დოქტრინა, მიღებულ იქნა ამერიკის სახელმწიფოთა პირველი საერთაშორისო კონფერენციის მიერ, ხოლო შემდგომში მან ასახვა ჰპოვა მონტევიდეოს კონვენციაში სახელმწიფოთა უფლებებისა და მოვალეობების შესახებ (1933 წ.). აღნიშნული კონვენციის მე-9 მუხლი ითვალისწინებს: "სახელმწიფოთა მოქალაქეებსა და უცხოელებს ერთნაირად იცავს კანონი და ხელისუფლების ორგანოები. უცხოელებმა არ უნდა მოითხოვონ რაიმე სხვა სახის ან უფრო მეტი უფლებები, ვიდრე სახელმწიფოს მოქალაქეებს გააჩნიათ." ასეთი შეხედულება აყენებს ერთ მთავარ პრობლემას: იგი ეწინააღმდეგება საერთაშორისო საჯარო სამართალს იმ თვალსაზრისით, რომ ართმევს სახელმწიფოს მის საზღვრებს გარეთ მყოფი საკუთარი მოქალაქეების დაცვის საშუალებას. შესაბამისად, გამართლებული იქნებოდა სახელმწიფოს მხრიდან უცხოელისათვის ყველა უფლების ჩამორთმევა, თუ ასევე მოექცეოდნენ მის მოქალაქეს. ეს თეორია არასდროს ყოფილა საყოველთაოდ აღიარებული.
ვლადიმერ კონიაშვილი
ვლადიმერ გრიგოლის ძე კონიაშვილი, კონიევი (დ. 22 იანვარი, 1868, — გ. 12 დეკემბერი, 1914) — ქართველი სამხედრო პირი, რუსეთის იმპერიის არმიის პოდპოლკოვნიკი.
დაამთავრა თბილისის იუნკერთა ქვეითი სასწავლებელი (1890). მსახურობდა კავკასიის მე-5 სარეზერვო ქვეით კადრირებულ ბატალიონში, შემდეგ თენგის 77-ე ქვეით პოლკში (დისლოკაციის ადგილი — ქ. ახალციხე). მონაწილეობდა I მსოფლიო ომში. კაპიტანმა კონიაშვილმა თავი გამოიჩინა ოლთისთან ბრძოლაში 1914 წლის 8 დეკემბერს. ამავე შეტაკებაში მიღებული ჭრილობებისგან გარდაიცვალა ყარსის ციხესიმაგრის სამხედრო ჰოსპიტალში. სიკვდილის შემდეგ მიენიჭა პოდპოლკოვნიკის წოდება და დაჯილდოვდა წმ. გიორგის IV ხარისხის ორდენით (1916).
რესურსები ინტერნეტში
კატეგორია:დაბადებული 22 იანვარი კატეგორია:დაბადებული 1868 კატეგორია:გარდაცვლილი 12 დეკემბერი კატეგორია:გარდაცვლილი 1914 კატეგორია:რუსეთის იმპერიის ოფიცრები კატეგორია:ქართველები პირველ მსოფლიო ომში კატეგორია:წმინდა გიორგის IV ხარისხის ორდენის კავალრები
ტიბეტური ენა
ტიბეტური ენა (ტიბ. བོད་སྐད་ Bod skad, Bhö kä ) — ტიბეტელების ენა. გავრცელებულია ჩინეთში ტიბეტის ავტონომიურ რეგიონსა და სხვა რაიონებში, აგრეთვე ინდოეთში, ნეპალში და ბჰუტანში.
განეკუთვნება ჩინურ-ტიბეტური ენების ტიბეტურ-ბირმულ შტოს.
კატეგორია:ტიბეტური ენა
კონსეპსიონი (ილოილო)
კონსეპსიონი (ოფიციალურად კონსეპსიონის მუნიციპალიტეტი; Lungsod sa Concepcion; Bayan ng Concepcion) ― მესამე კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 44 633 ადამიანს შეადგენს. მოიცავს 25ბარანგაის.
სქოლიო
კატეგორია:ილოილოს პროვინციის მუნიციპალიტეტები
უსტუპო
რესურსები ინტერნეტში
კატეგორია:პანამის ქალაქები კატეგორია:გუნა-იალის დასახლებული პუნქტები
ახალი არკადია
„ახალი არკადია“ — 1986 წლის ქართული ორსერიიანი სატელევიზიო მხატვრული ფილმი, რომლის დამდგმელი რეჟისორია თემურ ფალავანდიშვილი. ფილმში მონაწილეობენ: ზურაბ ქაფიანიძე, კარლო საკანდელიძე, ლია გუდაძე და სხვები.
სიუჟეტი
ფილმი მოგვითხრობს ორ მოხუც თანასოფლელზე, რომლებიც გარკვეული ცხოვრებისეული პირობების გამო ქალაქში ცხოვრობენ. ქალაქის განაპირას ისინი პოულობენ ძროხას და მის მოვლა-პატრონობას კისრულობენ. ცოცხალი ძროხის შენახვა მაღალსართულიან შენობაში დაკავშირებულია მრავალ სირთულესთან და ამ ისტორიის პერიპეტიები, მისი კომიკური და ზოგჯერ დრამატული სიტუაციები შეადგენენ ამ ფილმის სიუჟეტურ ხაზს.
სან-კრისტოვანი
ქალაქის მფარველად ითვლება ღვთისმშობელი. ქალაქი დაარსდა 1590 წელს. 2010 წელს ქალაქი შეიტანეს იუნესკოს მსოფლიო მემკვიდრეობის ძეგლების სიაში. ქალაქში განვითარებულია ტურიზმი.
სქოლიო
კატეგორია:ბრაზილიის ქალაქები კატეგორია:მსოფლიო მემკვიდრეობის ძეგლები ბრაზილიაში
ნათების ორგანოები
ნათების ორგანოები — ცხოველთა ორგანოები, რომლებიც ასხივებენ სინათლეს და ემსახურებიან თავისი სახეობის ინდივიდთა გამოცნობას, მეორე სქესის ინდივიდთა მიზიდვას, გუნდებისა და ჯგუფების კონსოლიდაციას (სასიგნალო მნიშვნელობა), ნადავლის მიზიდვასა და მტაცებლების დაფრთხობას. ნათების ორგანოები ეპიდერმული წარმოშობის სპეციალიზიბული ჯირკვლებია, რომლებიც გამოიმუშავებენ ლუციფერიანებს. ნათების ორგანოების აგებულება სხვადასხვანაირია, დაწყებული ჯირკვლოვანი უჯრედების მარტივი გროვებიდან მეტად რთულ „ფოტოფორებსა“ და პარკისებრ მოწყობილობებამდე, რომლებიც შეიცავენ მანათობელ ბაქტერიებს. ნათების ორგანოების რაოდენობა, განლაგება, გამოსხივების ინტენსივობა და სპექტრი სხვადასხვა სახეობასა და ზოგჯერ სქესშიც განსხვავებულია. ჩვეულებრივ ნათების ორგანოები უფრო მოქმედია ზრდასრულ ცხოველში, განსაკუთრებით სქესობრივი გამრავლების პერიოდში. რთული ნათების ორგანოები პროჟექტორს წააგავს, სადაც სინათლეს ასხივებენ ფოტოგენური უჯრედები და მათ მიერ გამოყოფილი და მანათობელი ბაქტერიები. ნათების ორგანოებს აქვთ განტოტვილი სისხლძარღვები და ნერვები, მწერებში კი ტრაქეებიც. ნათების ორგანოების ფუნქციას არეგულირებს შინაგანი სეკრეციის ჯირკვალი და ნერვული სისტემა. ნათება ხშირად გარეგანი გაღიზიანებითაა გამოწვეული. ნათების ორგანოები აქვს მწერებს, ზოგ ჭიაყელას, მრავალფეხას და სხვა ცხოველებს.
ლიტერატურა
კატეგორია:ცხოველების ანატომია
გრენლანდიური ენა
გრენლანდიური ენა, გრენლანდიელი ესკიმოსების ენა (თვითსახელწოდება — Kalaallisut) — გრენლანდიელების ენა. გრენლანდიის ოფიციალური ენა. გავრცელებულია კუნძულ გრენლანდიის აღმოსავლეთ, სამხრეთ-დასავლეთ და ჩრდილო-დასავლეთ სანაპიროებზე. მოლაპარაკეთა საერთო რიცხვი — 57 ათ. (2006), მათ შორის 50 ათ.-მდე გრენლანდიაში ცხოვრობს, დაახლ. 7 ათ. — დანიაში. კუნძულის დანარჩენი მოსახლეობა (დანიელებისა და ძვ. ევროპელების დიდი ნაწილი) გრენლანდიურზე ლაპარაკობს, როგორც მეორე ენაზე. ყველა გრენლანდიელისთვის წარმოადგენს მთავარ საკომუნიკაციო ენას, ბევრისთვის — ერთადერთს.
მიეკუთვნება ესკიმოსურ-ალეუტური ენების (ესკიმოსური განშტოების ინუიტური ჯგუფი) ოჯახს. გამოიყოფა სამი დიალექტი: აღმოსავლეთ გრენლანდიური, დასავლეთ გრენლანდიური და ჩრდილოეთ გრენლანდიური (ტულე). პირველსა და მესამეზე, მთლიანობაში, რამდენიმე ასეული ადამიანი ლაპარაკობს; მათი რიცხვი სწრაფად მცირდება ლიტერატურული ენის დასავლეთ გრენლანდიური დიალექტის ბაზაზე აღმოცენების გავლენით.
გრელანდიური ენა, ისევე, როგორც სხვა ესკიმოსური ენები, მიეკუთვნება აგლუტინაციურ სინთეზურ, სუფიქსურ ენებს. სიტყვაწარმოებას და სიტყვათცვალებას მთლიანად აგლუტინაციური ხასიათი აქვს: სტანდარტული სუფიქსები ცვლილების გარეშე (ან სტანდარტული ცვლილებებით) უერთდებიან. ძირითადი განსხვავება გრენლანდიურსა და იუპიკური ენების ჯგუფის სხვა ენებს შორის ფონოლოგიის — უვულარული ბგერა N-ის არსებობა, ხმოვანთა შეერთების დაშვება (ia, iu, ua, ui და სხვ.), თანხმოვანთა ასიმილაციის ფართო გავრცელება (k+t>tt, k+s>ss, k+m>mm და მისთ.); გრამატიკის — პასივის, აბლატივური ბრუნვის არსებობა, ორობითი რიცხვის არარსებობა, როგორც სახელებში, ასევე ზმნებში; ლექსიკის დარგებში — დანიური ენიდან ნასესხები სიტყვების დიდი რაოდენობა.
დანიელი მისიონერების, პ. ეგედესა (1760) და ო. ფაბრიციუსის (1791) მიერ გრენლანდიური ენის გრამატიკაში განხორციელებული პირველი მნიშვნელოვანი სამუშაოების შემდეგ დამყარდა დანიური ორთოგრაფიის გამოყენების ტრადიცია; გერმანელი ლინგვისტის, ს. პ. კლაინშმიდტის „გრენლანდიური ენის გრამატიკის“ [„Grammatik der grönländischen Sprache mit theilweisem Einschluss des Labradordialects», 1851; ხელახლა გამოიცა 1968 წელს] გამოსვლის შემდეგ მიღებული იქნა ახალი ორთოგრაფიული სისტემა, რომელიც დღემდე გამოიყენება.
ანბანი
ნასესხებ სიტყვებსა და საკუთარ სახელებში აგრეთვე გამოიყენება ასოები: Bb, Cc, Dd, Ww, Xx, Yy, Zz, Øø, Öö და Åå.
ლიტერატურა
კატეგორია:გრენლანდიური ენა კატეგორია:ინდიელთა ენები
სოციალ-დემოკრატები საქართველოს განვითარებისათვის
სოციალ-დემოკრატები საქართველოს განვითარებისათვის — მემარცხენე-ცენტრისტული იდეოლოგიის პოლიტიკური პარტია საქართველოში, რომელიც დაფუძნდა 2010 წელს, თავმჯდომარეა (ხელმძღვანელი) გია ჟორჟოლიანი. გაერთიანების დეკლარირებული მისიაა საქართველოს განვითარება, რაც გულისხმობს სოციალურ, ეკონომიკურ, პოლიტიკურ, კულტურულ და პიროვნულ (ინდივიდუალურ) განვითარებას და ემყარება შემდეგ პრინციპებს: თავისუფლება, თანასწორობა, სამართლიანობა, სოლიდარობა.
სქოლიო
კატეგორია:საქართველოს პოლიტიკური პარტიები კატეგორია:სოციალ-დემოკრატიული პარტიები კატეგორია:სოციალისტური პარტიები საქართველოში
ჩინეთის ისტორია
მინი|ჩინეთის ტერიტორიის ცვლილება ისტორიის მანძილზე.
ჩინეთის ისტორია უძველესი ხელნაწერების მიხედვით დაახლოებით 3500 წლის წინ დაიწყო. ეს არის ერთ-ერთი უძველესი და უმთავრესი იმ ცივილიზაციათაგან, რომლებიც დღესაც კი არსებობს და განაგრძობს განვითარებას. კუს ბაკანზე ნაპოვნი ხელნაწერები, რომლებიც გვაგონებს ძველ ჩინურ დამწერლობას, თარიღდება ძვ. წ. 1500 წლით. ამ ჩანაწერების მიხედვით ჩინური ცივილიზაცია დაიწყო დაახლოებით 5000 წლის წინ ქალაქ-სახელმწიფოების ჩამოყალიბებით. მიღებულია, რომ ჩინეთი ერთი დიდი სამეფოს, იმპერიის ქვეშ დაახლოებით 2000 წლის წინ გაერთიანდა. წარმატებულმა დინასტიებმა ჩამოაყალიბეს ბიუროკრატიული კონტროლის სისტემა, რომელიც საშუალებას აძლევდა იმპერატორს ემართა გეოგრაფიულად საკმაოდ დიდი ტერიტორია. ის, რასაც დღეს ჩინეთის ცივილიზაციას უწოდებენ დაიწყო იმპერატორი ცინ შიხუანდის მიერ, დამწერლობის სისტემისა იძულებითი დადგენის (ძვ. წ. 200 წელს) და კონფუციანიზმზე დამყარებული სახელმწიფო იდეოლოგიის (ძვ. წ. 100 წელს) ჩამოყალიბების შემდეგ.
სიას დინასტია
მინი|სია მინი|მარცხნივ|ჩინეთის ისტორიული რუკა, 1402 პირველი დინასტია, რომლის შესახებაც ძალიან ცოტა ინფორმაცია მოიპოვება იყო სიას დინასტია (ჩინ. 夏朝). ამ დინასტიის არსებობა თარიღდება დაახლოებით ძვ. წ. 2200-ძვ. წ. 1750 წლებით. დღევანდელ დღემდე, უმეტესობა ისტორიკოსებისა თვლიდნენ, რომ ამ დინასტიის არსებობა, საერთოდ მითია, მაგრამ არქეოლოგიურმა გამოკვლევებმა ესეც ეჭვქვეშ დააყენა. ამ დინასტიის არსებობა-არარსებობის დამტკიცებას კიდევ ბევრი არქეოლოგიური აღმოჩენა და გათხრა ესაჭიროება.
შანის დინასტია
მინი|შანი მეორე დინასტია, რომლის არსებობა დადასტურებულია, იყო შანის დინასტია (ჩინ. 商朝), რომელიც თარიღდება ძვ. წ. 1750-ძვ. წ. 1040 წლებით. არის სამი მთავარი ფაქტორი, რაც აუცილებელია ვიცოდეთ ამ დინასტიის შესახებ.
ამ დინასტიას ჰქონდა საკმაოდ უცნაური პატრილინიარული სისტემა, იმის მაგივრად რომ მამას შვილისთვის დაეტოვებინა ტახტი, მეფის წოდება გადადიოდა უფროსი ძმიდან უმცროსზე. ხოლო იმ შემთხვევებში, როდესაც ყველაზე უმცროსი ძმა გარდაიცვლებოდა, მაშინ ტახტზე ადიოდა ასაკით ყველაზე დიდი ბიძაშვილი ან მამიდაშვილი, რომელიც აუცილებლად მამრობითი სქესის უნდა ყოფილიყო.
დასავლური ჭოუს დინასტია (ძვ.წ. 1100 - ძვ.წ. 771)
მინი|ჭოუ შანის დინასტიის გადაგვარების შემდეგ, ჩინეთის მმართველობაში, მოვიდა ჭოუს დინასტია (ჩინ. 周朝), რომელმაც იარსება ძვ. წ. 1100-ძვ. წ. 256 წლებში. ამ დინასტიის მმართველობის პერიოდი იყოფა ორ ნაწილად: დასავლური (ძვ. წ. 1100 - 771 წლები) და აღმოსავლური (ძვ. წ. 771 - 256 წლები) ჭოუს დინასტია. უმეტესობა ისტორიკოსები და მეცნიერები ფიქრობენ, რომ ჭოუს დინასტია უფრო „ჩინური“ იყო, ვიდრე შანის. თუნდაც იმიტომ, რომ ჭოუს დინასტიაში მეფის (მმართველის) ტიტული მამისგან შვილს გადაეცემოდა. აგრეთვე ნაკლებად ჰქონდათ ყურადღება გამახვილებული ადამიანთა მსხვერპლშეწირვაზე. მაგრამ შანის დინასტიასთან შედარებით ნაკლებად ძლიერები იყვნენ ბრინჯაოს ხმარებაში. თუმცა საუკუნეები დასჭირდა, სანამ დასავლეთმა ისწავლა ბრინჯაოს ხმარება ისევე, როგორც ჭოუმ. ზოგიერთ მეცნიერს სჯერა, რომ სიას, შანის და ჭოუს დინასტიები იყო სამი სხვადასხვა კულტურა, რომლებიც ასე თუ ისე, ერთ პერიოდში აღმოცენდა ყვითელი მდინარის ველზე. ისტორიული ჩანაწერები კი ამას ასაბუთებს იმით, რომ სიას დინასტია დაიპყრო შანმა, შემდეგ კი ჭოუმ იმარჯვა ამ უკანასკნელზე. სინამდვილეში ჭოუ არ მართავდა მთელ იმ ტერიტორიას, რაც მაშინ იყო ჩინეთი. იმ დროს ჩინეთი შედგებოდა ასე თუ ისე დამოუკიდებელი სამთავროებისგან. ჭოუს დინასტია კი ყველაზე ძლიერი სამთავროს მართავდა. ეს სამთავრო განლაგებული იყო ჩინეთის სამთავროების ცენტრში და ავითარებდა და აღმავლობის გზაზე აყენებდა იამს, რასაც ჩინელები ეძახიან თავიანთ ქვეყანას — შუა სამეფოს. ჭოუს დინასტიამ შესძლო სიმშვიდის შენარჩუნება რამდენიმე ასწლეულის განმავლობაში, მაგრამ ძვ. წ. 771 წელს, დასავლეთიდან მოსულმა ბარბაროსებმა დაანგრიეს დასავლეთ ჭოუს სამთავრო დინასტია. ამ მარცხის შემდეგ, ჭოუს დინასტიამ გადაინაცვლა აღმოსავლეთით, სწორედ ეს გახდა ამ დინასტიის მმართველობის პერიოდის ორ ნაწილად გაყოფის მიზეზი.
აღმოსავლური ჭოუს დინასტია (ძვ.წ. 771 - ძვ.წ. 256)
აღმოსავლეთ ჭოუს დინასტიას აშკარად შეეტყო ძალების შესუსტება. თანდათან ჩამოყალიბდა ახალი ფილოსოფიები და იდეები. სამი ყველაზე მნიშვნელოვანი, ისტორიული გადმოსახედიდან, იყო (არის) ტაოიზმი (ტაოიზმი), კონფუციანიზმი და ლეგალიზმი.
ვესტეროლენი
მინი|250პქ|ვსტეროლენის მდებარეობამინი|250პქ|რეკას მთა, სორტლანი ვესტეროლენი (ნორვ.Vesterålen ) — ლოფოტენის კუნძულების ჩრდილოეთით მდებარე ნორვეგიის ფიულკე-ნურლანში შემავალი რაიონია.
ჩინეთის ისტორია
ცინ შიხუანდი და ცინის დინასტია
ცინის დინასტიის (ჩინ. 秦) დროს დაიწყო ჩინეთის დიდი კედელის მშენებლობა. ფაქტობრივად ჩინეთის კედელს აშენებდა 5 დინასტია დაახლოებით 1800 წლის განმავლობაში. დაიწყო ცინის დინასტიამ და დაამთავრა მინის დინასტიამ ჩვენი წელთაღრიცხვით 1620 წელს.
ვესტეროლენი
გეოგრაფია
ვესტეროლენი ლოფოტენის კუნძულებს ბორნით უკავშირდება, მაგრამ მატერიკთან დასაკავშირებლად ბორანი არაა საჭირო. ვესტეროლენი შედგება ანდიოიას, ბიოს, ჰადსელის, სორტლანისა და ეკსნეს მუნიციპალიტეტებისგან. ვესტეროლენის ლანდშაფტი მთიანია, თუმცა ლოფოტენის კუნძულების მთებისაგან განსხვავებით, ვესტეროლენის მთებს მომრგვლო ფორმისაა. ქალაქები და სოფლები განლაგებულია სანაპიროზე(Strandflaten) მთებსა და ფიორდებს შორის. ვესტეროლში რამდენიმე ტბაა, მაგ. ალსვოგვატნეტი. რაიონში არის მიოისალენის ეროვნული პარკი  სტოკმარკნესში (ჰადსელი) საშუალო ტემპერატურა იანვარში 1.8 °C-ია, ხოლო ივლისში - 12.3 °C, საშუალო წლიური ტემპერატურა 4.3 °C-ია და 1220 მმ ნალექები შემოდგომაზე(ყველაზე წვიმიანი პერიოდი).
ჩინეთის ისტორია
ცინ შიხუანდი და ცინის დინასტია
ძვ. წ. 210 წელს ცინ შიხუანდი გარდაიცვალა. რასაც მალევე მოჰყვა დინასტიის დაშლა საკმაოდ კურიოზული მიზეზით. რევოლუცია დაიწყო ერთმა უბრალო ჯარისკაცმა, რომელსაც ქინის ბრძანებით სიკვდილით დასჯა მიუსაჯეს. მიზეზი ამისა გახდა ის, რომ ამ ჯარისკაცს დააგვიანდა ახალწვეულების მიყვანა, რადგან წვიმიანი ამინდი იყო და გზები ძალიან ატალახდა. ჯარისკაცმა დაითანხმა ყველა ის ადამიანი ვისაც მასთან ერთად მიუსაჯეს სიკვდილი, რომ დაეწყოთ გადატრიალება. ისინი საბოლოოდ დაიჭირეს და სათანადოდ დასაჯეს (მოკლეს), თუმცა მათმა წამოწყებულმა რევოლუციამ შედეგი გამოიღო. ცინის დინასტია დაიშალა და გზა გაეხსნა ახალ, ხანის დინასტიას. კუნგ–ჰუ იყო ამ დინასტიების დამცველი ფილოსოფია.
ვესტეროლენი
ლიტერატურა
კატეგორია:ნორვეგიის გეოგრაფია
ნოვგოროდის ოლქი
ნოვგოროდის ოლქი (Новгородская область) — რუსეთის ფედერაციის სუბიექტი, შედის რუსეთის ჩრდილო-დასავლეთის ფედერალური ოკრუგის შემადგენლობაში. დაარსდა 1944 წლის 5 ივლისს. ადმინისტრაციული ცენტრი - ნოვგოროდი.
გეოგრაფია
ოლქი მდებარეობს რუსეთის ევროპული ნაწილის ჩრდილო-დასავლეთით. მოიცავს ვალდაის მაღლობის გარკვეულ ტერიტორიას. ესაზღვრება ჩრდილოეთიდან ლენინგრადის, დასავლეთიდან ფსკოვის, აღმოსავლეთიდან ვოლოგდისა და სამხრეთიდან ტვერის ოლქები.
მოსახლეობა
2002 წლის აღწერის მიხედვით ოლქში ცხოვრობს 100 ეროვნების ადამიანი. მათ შორის:
რესურსები ინტერნეტში
კატეგორია:რუსეთის ფედერაციის ოლქები
ისარი (მრავალმნიშვნელოვანი)
ისარი შეიძლება აღნიშნავდეს:
ნოველა
ნოველა (novella, novela, nouvelle, ნიშნავს „ახალს“, „ახალ ამბებს“ ან „მოკლე მოთხრობას რაიმე ახლის შესახებ“) — მცირე მოცულობის ეპიკური ჟანრი, რომელიც ემყარება თხრობის ხერხს და პროზის (იშვიათად ლექსის) ფორმით წარმოსახავს ადამიანის ცხოვრების ერთ ეპიზოდს, ერთ მომენტს, ერთ ასპექტს. მისთვის დამახასიათებელია მარტივი სიუჟეტი, პერსონაჟთა უკიდურესი სიმცირე. მოთხრობისაგან განსხვავებით, ნოველაში ძალზე შეკუმშულადაა ნაჩვენები ყოფითი დეტალები, გარემო, ხასიათის ფორმირების პროცესი; მისთვის უცხოა აღწერითი მომენტები. აქცენტი გადატანილია მოვლენის რომელიმე ერთი მხარის, პერსონაჟის რომელიმე თვისების განსახოვნებაზე, რაც განაპირობებს თხრობის ლაკონიზმს და მოქმედების ექსპრესიას. კომპოზიციურად ნოველა შეკრულია. კვანძის შეკვრა და გახსნა სწრაფად ხდება; ფინალი, რომელიც ხშირად მოულოდნელი შედეგით ხასიათდება, მკითხველის მძაფრ ემოციებს იწვევს.
ნოველა, როგორც დამოუკიდებელი ჟანრი, ჩაისახა და განვითარდა იტალიაში XIV-XV საუკუნეებში (ბოკაჩო, საკეტი, მაზუჩო და სხვა); შემდგომში გავრცელდა მსოფლიოს თითქმის ყველა ქვეყანაში.
ნოველის ცნობილი ნიმუშები შექმნეს პროსპერ მერიმემ, გი დე მოპასანმა, ანტონ ჩეხოვმა, ო. ჰენრიმ, ერნესტ ჰემინგუეიმ და სხვებმა. ქართულ ლიტერატურაში - შიო არაგვისპირელმა, ნიკოლოზ ლორთქიფანიძემ, ლეო ქიაჩელმა, სერგო კლდიაშვილმა და სხვამ.
ლიტერატურა
კატეგორია:ლიტერატურული ჟანრები
Polyrhachis cyrtomyrmoides
Polyrhachis cyrtomyrmoides — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
უანკაბამბის პროვინცია
thumb|right|250px|უანკაბამბას პროვინცია. უანკაბამბა — პროვინცია პერუში, პიურის რეგიონში. სამხრეთიდან ესაზღვრება ლამბაიეკეს რეგიონი, აღმოსავლეთიდან კახამარკას რეგიონი, ხოლო ჩრდილოეთიდან ეკვადორი. უანკაბამბას პროვინციის ადმინისტრაციული ცენტრია ქალაქი უანკაბამბა. 2005 წლის აღწერის შედეგად პროვინციის მოსახლეობა შეადგენს 123 456 ადამიანს, საშუალო სიმჭიდროვე კმ²-ზე 29 ადამიანს. უანკაბამბას ფართობია 4 254 კმ². პროვინცია იყოფა 8 რაიონად. უანკაბამბას პროვინციის სტატუსი მიენიჭა 1861 წლის 20 მარტს.
ლაჰილის მყინვარი
ლაჰილის მყინვარი — ხეობის ტიპის მყინვარი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის ქედის ჩრდილოეთ კალთაზე, მდინარე ენგურის აუზში. სიგრძე 5,5 კმ, ფართობი 5,24 კმ². მყინვარის ენა ეშვება 2220 მ-ზე. ლაჰილის მყინვარი შედგება 2 ტოტისაგან, მარჯვენა ტოტი დიდია, მარცხენა — პატარა და ყინულვარდნილს წარმოადგენს. საზრდოობს მწვერვალ ლაჰილის კალთებიდან ჩამონადენი მყინვარული ნაკადებით. ასაზრდოობს მდინარე ენგურის მარცხენა შენაკადს — ხუმფრერს.
My Iron Lung (EP)
My Iron Lung — ბრიტანული ალტერნატიული როკ-ჯგუფ Radiohead-ის EP. იგი გამოვიდა 1994 წელს. დისკში შეტანილია 8 სიმღერა.
ეს ჩანაწერი არის ერთგვარი კავშირი ჯგუფის სადებიუტო ალბომის Pablo Honey და უფრო გვიანდელ შემოქმედებას შორის. ბრიტანეთში დისკი მოხვდა ჩარტის #24 პოზიციაზე.
სქოლიო
კატეგორია:Radiohead-ის EP-ები კატეგორია:1993 წლის EP-ები კატეგორია:ალბომები ნაიჯელ გოდრიჩის პროდიუსერობით
ისანი
ისანი — ისტორიული უბანი თბილისში, ქალაქის აღმოსავლეთ ნაწილში, მდინარე მტკვრის მარცხენა ნაპირზე. წყაროებში პირველად მოხსენიებულია XI საუკუნეში. VIII-IX საუკუნეებში, არაბთა ბატონობის ხანაში, აქ გამაგრებულ დასახლება სოღდებილის მედინაში საპყრობილე იყო. IX საუკუნეში იგი ქვიტკირის გალავნითა და თხრილით გაამაგრეს და სიმტკიცის გამო არაბულად ჰისნი - ისანი (ციხესიმაგრე) უწოდეს; იგი ქალაქს ჩრდილო-აღმოსავლეთიდან იცავდა, XI-XII საუკუნეებში ციხესიმაგრის მიმდებარე ტერიტორიას ისნის ველს და სოღდებილის სანახებს ეძახდნენ (შემდეგდროინდელი ავლაბარი). XII-XIII საუკუნეებში ისანში კლდეზე, მტკვრის პირას, იყო მეფის სასახლე, კარის ეკლესია და მეტეხთა ტაძარი. გვიანდელ შუა საუკუნეებში ისნის უბანი მეტეხად იწოდებოდა.
ლიტერატურა
კატეგორია:ძველი თბილისის უბნები
ვაჰანის ქვაბთა განგება
„ვაჰანის ქვაბთა განგება“ — ვანის ქვაბების მონასტრის წესდება, ქართული საკორპორაციო სამართლის უმნიშვნელოვანესი ძეგლი. წესდება შეუდგენია მონასტრის ახალ პატრონს ერისთავთერისთავს მხარგრძელ-თმოგველს 1225-1230 წლებს შორის. ძეგლი დაზიანებულია, მაგრამ ჯერჯერობით სამონასტრო განგების — ტიპიკონის ერთადერთი დედანია საქართველოს ტერიტორიაზე, რომელიც თითქმის მთლიანი სახით შემორჩენილა. დაწერილია მსხვილი მრგვლოვანი, კლასიკური ხანის ნუსხურით. წარმოადგენს ყუბარზე დახვეულ ეტრატის გრაგნილს (სიგრძე 5,62 მ, სიგანე 19-27 ½ სმ-მდე), რომელიც ამჟამად ძაფით გადაკერებული 13 სხვადასხვა სიგრძე-სიგანის კეფისაგან შედგება. დედანი დაცულია საქართველოს მეცნიერებათა აკადემიის აკად. კ. კეკელიძის სახელობის ხელნაწერთა ინსტიტუტში.
„ვაჰანის ქვაბთა განგება“ უხვ ცნობებს იძლევა იმდროინდელი სამონასტრო ცხოვრების შესახებ. ძეგლში დადასტურებულია სოციალური უთანაბრობის სურათი (ნახსენები არიან „უთავადესნი ძმანი“, „მეორე დასისა“ და „მესამე დასის“ მონაზვნები), ძველად არსებული მონარქიული წესწყობილების მაგიერ გვხვდება რესპუბლიკური მართვა-გამგეობის ფორმები, მონაზონთათვის საცხოვრებლად „სახლი“ — კლდის სახლის „ქვაბის“ ნაცვლად და სხვა, რაც სამონაზვნო ცხოვრებაში საერო წესების, ჰუმანისტური იდეების შეჭრის შედეგი იყო. ძეგლში მოცემულია საკორპორაციო სასამართლოს ორგანიზაცია და სასჯელთა სისტემა. გარდა ამისა, ხელნაწერზე დართულია სხვადასხვა დროის მინაწერები — აღაპები და სხვა, რაც მნიშვნელოვანი წყაროა ჯავახეთის ეკონომიკის ისტორიისათვის და ისტორიული გეოგრაფიისათვის.
პეტრე ჩხობაძე
პეტრე ჩხობაძე (დ. 6 მარტი, 1908, ტყაჩირი — გ. 24 ოქტომბერი, 1985) — ქართველი სამხედრო მოღვაწე, საბჭოთა გენერალ-მაიორი (1953).
ბიოგრაფია
1930 წელს წითელ არმიაში გაიწვიეს. 1931 წელს ექსტერნად დაამთავრა ამიერკავკასიის ქვეითთა სამხედრო სასწავლებელი, 1938 წელს „ვისტრელის“ კურსები, 1951 წელს კი მ. ფრუნზეს სახელობის სამხედრო აკადემია. დიდი სამამულო ომის დროს 1941-1945 წლებში ჩრდილოეთ-დასავლეთისა და კალინინის ფრონტებზე იბრძოდა. მონაწილეობდა მოსკოვის დაცვაში. 1944-1956 წლებში თბილისის მსროლელი დივიზიის მეთაური; 1957-1963 წლებში ქუთაისის საქალაქო საბჭოს აღმასკომის თავმჯდომარე. 1956 წლიდან თადარიგში იყო. დაჯილდოებულია 5 ორდენით, 10 მედლით.
რესურსები ინტერნეტში
კატეგორია:დაბადებული 6 მარტი კატეგორია:დაბადებული 1908 კატეგორია:გარდაცვლილი 1985 კატეგორია:გარდაცვლილი 25 ოქტომბერი კატეგორია:ქართველები მეორე მსოფლიო ომში კატეგორია:წყალტუბოს მუნიციპალიტეტში დაბადებულები კატეგორია:საბჭოთა გენერალ-მაიორები კატეგორია:ქართველი გენერლები კატეგორია:ლენინის ორდენის კავალრები პ
აიაბაკის პროვინცია
იხილეთ აგრეთვე
კატეგორია:პიურის რეგიონის პროვინციები
თავრიზის ბაზარი
თავრიზის ბაზარი (სპარს. تبریز بازار) — უძველესი ბაზარი ახლო აღმოსავლეთში და უდიდესი გადახურული ბაზარი მთელ მსოფლიოში. მდებარეობს ირანის ქალაქ თავრიზში. 2010 წლის ივლისში ის იუნესკომ მსოფლიო მემკვიდრეობის სიაში შეიტანა.
ქალაქი თავრიზი, ჯერ კიდევ ანტიკური ხანიდან, კულტურათა გაცვლის ადგილს წარმოადგენდა, მისი ბაზრის კომპლექსი კი ერთ-ერთი უმნიშვნელოვანეს სავაჭრო არტერიას აბრეშუმის გზაზე. ბაზარი ქალაქის ცენტრიში მდებარეობს და მოიცავს რამდენიმე, შედარებით პატარა „ქვე-ბაზარს“. ქალაქმა განვითარების და აყვავების პიკს XIII საუკუნეში მიაღწია, როდესაც ის სეფიანთა იმპერიის დედაქალაქი გახდა. დედაქალაქის სტატუსი მან XVI საუკუნეში დაკარგა, მაგრამ მისი ბაზარი კვლავ მნიშვნელოვანი სავაჭრო და ეკონომიკური ცენტრი რჩებოდა. დღესაც კი, ეს ბაზარი თავრიზის და მთელი ჩრდილო-დასაველთი ირანის ეკონომიკური გულია.
ბაზარი რამდენიმე რელიგიური ცერემონიისთვისაც გამოიყენება. ერთ-ერთი მათგანია აშურას დღე, როდესაც 10 დღის განმავლობაში, მოვაჭრეები წყვეტენ ვაჭრობას და ბაზრის ტერიტორიაზე რელიგიური ცერემონიები იმართება.
ისევე როგორც ახლო აღმოსავლეთის სხვა ბაზრების შემთხვევაში, აქაც, მიმდებარე ტერიტორიაზე აშენებულია რამდენიმე მეჩეთი, მათ შორის აღსანიშნავია ჯამეჰის მეჩეთი.
ტიბეტური დამწერლობა
ტიბეტური დამწერლობა ერთ-ერთია ინდური დამწერლობებიდან; მათ მსგავსად, ტიბეტურიც გარდამავალია ანბანსა და სილაბურს შორის და წარმოადგენს ე. წ. აბუგიდას, თუმცა ძირეულად განსხვავდება სხვა ინდური დამწერლობებისაგან თავისი მარცვლების სტრუქტურით. ტიბეტური დამწერლობა ძირითადად გამოიყენება ტიბეტური ენის ჩასაწერად ტიბეტში, ასევე ძონგკხას ჩასაწერად ბჰუტანში. ტიბეტური დამწერლობით იწერება ასევე ტიბეტელი ბუდისტების წმინდა ტექსტები.
რესურსები ინტერნეტში
კატეგორია:დამწერლობები
მირეია ლალაგუნა
მირეია ლალაგუნა (დ. 21 ნოემბერი, 1992) — ესპანელი მოდელი და მსახიობი. 2015 წელს გახდა „მის მსოფლიო“. იგი პირველი ესპანელია, ვინც მოახერხა ამ კონკურსის მოგება.
ადრეული ცხოვრება
ლალაგუნა დაიბადა ბარსელონაში, 1992 წლის 21 ნოემბერს. არის ფარმაციის ბაკალავრი, დაამთავრა კოპენჰაგენის უნივერსიტეტი. ლალაგუნა ფლობს კატალონიურ, ესპანურ, ფრანგულ და ინგლისურ ენებს.
სქოლიო
კატეგორია:დაბადებული 21 ნოემბერი კატეგორია:დაბადებული 1992 კატეგორია:ესპანელი მოდელები კატეგორია:ესპანელი მსახიობები
ტიმურიელთა ურთიერთობა ევროპასთან
ტიმურიელთა ურთიერთობა ევროპასთან-განვითარდა XVსაუკუნის დასაწყისში. ამ პერიოდში თურქ-მონღოლთა მმართველი ტიმური და ევროპელი მონარქები ცდილობდნენ დაახლოებას ექსპანსიონისტური ოსმალეთის იმპერიის წინააღმდეგ. მიუხედავად იმისა, რომ ტიმურიდი მონღოლები მე-14 საუკუნის დასაწყისიდან იყვნენ მუსულმანები, მათსა და ოსმალ თურქებს, ისევე როგორც ეგვიპტელ მამლუქებს შორის ძლიერი მტრობა დარჩა.
მიუხედავად იმისა, რომ მისი თვითგამოცხადებული ტიტული იყო გაზი (ანუ „დამპყრობელი“), ტიმურმა შედარებით მეგობრული ურთიერთობა შეინარჩუნა ევროპასთან. იმ დროს ევროპას ემუქრებოდა თურქ-ოსმალეთის შემოჭრილი ჯარები და სასოწარკვეთილი იყო მოკავშირეებით. ტიმურმა ასევე დაინახა ევროპული სახელმწიფოები, როგორც მოკავშირეები, რადგან დახმარებოდნენ მას ოსმალელი მტრების განადგურებაში. 1399 წელს ინდოეთში მისი ლაშქრობების შემდეგ, ტიმურმა აიღო ალეპო და დამასკო 1400 წელს. იგი იბრძოდა და საბოლოოდ დაამარცხა ოსმალეთის მმართველთან ბაიაზიდ I 1402 წლის ივლისში ანკარის ბრძოლაში.
ესპანეთისა და საფრანგეთის სამეფოებთან ურთიერთობა
ანკარას ბრძოლამდე, რადგან ასწლიანი ომი გადადიოდა წყნარ ფაზაში, ბევრი ევროპელი რაინდი და მებრძოლი ეძებდა თავგადასავალს საზღვარგარეთ და ზოგიერთი მათგანი მსახურობდა თემურლენგის ჯარში. არსებობს ერთი ჩანაწერი, როდესაც ფრანგი მეპატრონე ჟაკ დიუ ფეის სახელით მსახურობდა ტიმურის ქვეშ, თუმცა მისი სამსახურის ზუსტი გარემოებები უცნობია. ცნობილია, რომ ტიმურმა გაათავისუფლა იგი, რათა კვლავ შეერთებოდა თავის თანამემამულეებს ჯვაროსნული ლაშქრობში ოსმალეთის წინააღმდეგ, რომელიც დასრულდა კატასტროფული მარცხით ნიკოპოლისის ბრძოლაში. ბრძოლის შემდეგ ოსმალეთის სულთანმა უბრძანა მრავალი ტყვეს სიკვდილით დასჯა, მაგრამ თათარმა მეომრებმა, რომლებიც ტიმურმა გაგზავნა ჯიჰადისთვის, იცნეს ჟაკ დიუ ფეი და შეძლეს მისი გადარჩენა.
ანკარას ბრძოლის დროს ორი ესპანელი ელჩი უკვე იმყოფებოდა ტიმურთან: პელაიო დე სოტომაიორი და ფერნანდო დე პალაზუელოსი. არსებობდა ტიმურსა და ევროპულ სახელმწიფოებს შორის მოკავშირეობის შესაძლებლობა ევროპის ოსმალეთის თურქების წინააღმდეგ. ნათელი მოტივი ტიმურისთვის იყო, რომ მას სურდა ოსმალეთისა და მამლუქის მტრები ალყაში მოექცია ალიანსით.
ეს ასახავდა ფრანკო-მონღოლური ალიანსის მცდელობებს საუკუნის წინ.
ტიმურმა გაგზავნა ელჩი ჩარლზ VI-ის კარზე დომინიკელი მეფის, ჟანის სახით. ჟანი პარიზში 1403 წლის 15 ივნისს ჩავიდა. ტიმურის წერილი გადაეცა ჩარლზ VI-ს, რომელშიც იგი ასე იყო აღწერილი:
— ტიმურის წერილი ჩარლზ VI-ს. }}
ტიმურმა ჩარლზ VI-ს შესთავაზა შეტევითი და თავდაცვითი ალიანსი, ასევე კომერციული ურთიერთობების განვითარება. ჩარლზ VI-მ მხოლოდ ტიმურის სიკვდილამდე ცოტა ხნით ადრე (1405 წ.) შეძლო პასუხისა და დესპანის გაგზავნა.
ასევე განვითარდა ურთიერთობა ესპანეთთან. ჰენრი III კასტილიის სასამართლოებსა და ტიმურს შორის ურთიერთობა იყო შუა საუკუნეების კასტილიური დიპლომატიის ყველაზე მნიშვნელოვანი ეპიზოდი. ტიმურმა კასტილიის სასამართლოში გაგზავნა ჩაგატაის ელჩი, სახელად ჰაჯი მუჰამედ ალ-ქაზი წერილებითა და საჩუქრებით.
1402 წლის დეკემბერში ტიმური პირდაპირ კონფლიქტში შევიდა ანატოლიის სანაპიროზე მდებარე პატარა ევროპულ ფორპოსტთან. ქალაქ სმირნის ციხესიმაგრე და ნავსადგური რაინდთა ჰოსპიტალერს ეკავა. ტიმურმა ორი კვირის განმავლობაში ალყა შემოარტყა სმირნას და აიღო იგი. ამ ქმედებამ გარკვეული შეშფოთება გამოიწვია არაგონსა და კასტილიაში.
ურთიერთობები ტიმურის გარდაცვალების შემდეგ
ტიმური გარდაიცვალა 1405 წელს და მისმა ვაჟმა შაჰ რუხმა განაგრძო ლაშქრობა ოსმალეთის წინააღმდეგ.
ცნობილია, რომ ბავარიელი ავანტიურისტი, იოჰან შილტბერგერი, ტიმურის სამსახურში დარჩა 1402 წლიდან 1405 წლამდე. ასევე, იმ დროს სულთანატში აქტიურობდა მრავალი ვენეციელი და გენუელი ვაჭარი.
შემდეგი ურთიერთობები ევროპასა და სპარსეთს შორის იყო ვენეციელი მოგზაურის ნიკოლო და კონტის კონტაქტები 1420 წლიდან 1425 წლამდე. კავშირები შემდგომში ვერ განვითარდა, თუმცა ესპანეთის სურვილი მონღოლებთან დაახლოებისკენ რჩებოდა ქრისტეფორე კოლუმბის დრომდე 1492 წელს, რომლის მიზანი იყო ჩინეთის დიდ ხანთან მიღწევა.
თემურლენგის ისტორიას აქვს ხანგრძლივი მემკვიდრეობა, რომელიც დაკავშირებულია ევროპაში ორიენტალიზმთან, ისეთი გამოცემებით, როგორიცაა კრისტოფერ მარლოუს დიდი ტამბურლენი 1590 წელს და ჰენდელის ოპერა ტამერლანო 1724 წელს.
Polyrhachis cyrus
Polyrhachis cyrus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ვედი
ვედი — მესტიის მუნიციპალიტეტის სოფლების ზედა ვედისა და ქვედა ვედის ძველი სახელწოდება.
ლიტერატურა
კატეგორია:მესტიის მუნიციპალიტეტის ისტორიული სოფლები კატეგორია:მესტიის მუნიციპალიტეტი
გიორგი ჩხოტუა
გიორგი ჩხოტუა (დ. 13 აგვისტო, 1911, თბილისი — გ. 1942) — ქართველი გეოლოგი, გეოლოგ-მინერალოგიურ მეცნიერებათა კანდიდატი (1938).
ბიოგრაფია
დაამთავრა საქართველოს პოლიტექნიკური ინსტიტუტი 1930 წელს. იგი საქართველოს ტერიტორიის სისტემური პეტროგრაფიული კვლევის ერთ-ერთი ფუძემდებელია. 1933 წელს პირველმა გამოიკვლია მდინარე კოდორის ხეობის ფუძე და ულტრაფუძე ქანები; საქართველოს სასარგებლო წიაღისეული (აზბესტი, ანდეზიტი, გრაფიტი, კვარციტი და სხვა).
რესურსები ინტერნეტში
კატეგორია:დაბადებული 13 აგვისტო კატეგორია:დაბადებული 1911 კატეგორია:გარდაცვლილი 1942 კატეგორია:ქართველი გეოლოგები კატეგორია:თბილისში დაბადებულები გიორგი
ბაიკალის რიფტული ზონა
მინი|ბაიკალის რიფტული ზონის რუკა ბაიკალის რიფტული ზონა (Байкальская рифтовая зона) — დივერგენტული საზღვარი, რომელიც მდებარეობს ბაიკალის ტბის რაიონში, აღმოსავლეთ საიანში. მისი ცენტრალური ნაწილი მოქცეულია ტბის ქვეშ. დამახასიათებელია დედამიწის ქერქის დაშორება. რიფტის დასავლეთ ნაწილში ვრცელდება ევრაზიის ფილა, ხოლო აღმოსავლეთით ამურის ფილა, რომელიც რიფტიდან მოძრაობს იაპონიის მიმართულებით წელიწადში დაახლოებით 4 მმ სიჩქარით. ისევე როგორც სხვა დივერგენტულ ზონებში აქაც არის დამახასიათებელი დედამიწის ქერქის შეთხელება და მაგმის აზევება დედამიწის ზედაპირთან. ცხელი წყაროების გამოსავლები გვხვდება ტბის ფსკერზე. ვულკანური აქტივობები ტბის სანაპიროს სიახლოვეს არ შეინიშნება. უახლოეს წარსულში ვულკანიზმი ვლინდებოდა ტბის სიახლოვეს და სავარაუდოდ დაკავშირებულია რიფტულ ზონასთან. ბაიკალის რიფტული ზონის სამხრეთ-დასავლეთ ნაწილში მდებარეობს ხუბსუგულის ტბა. ბაიკალის რიფტი აქტიურია და მომიჯნავე რაიონებში დამახასიათებელია მიწისძვრები.
რესურსები ინტერნეტში
კატეგორია:რუსეთის გეოლოგია
ნათიფურე
ნათიფურე — მთა საქართველოში, სამეგრელო-ზემო სვანეთის მხარეში, ჩხოროწყუს მუნიციპალიტეტში. მდებარეობს ეგრისის ქედის სამხრეთ განშტოებაზე, მდინარე ხობისწყლის მარჯვენა შენაკადის — გომარდისწყლის აუზში. სიმაღლე 2203 მ. აგებულია ბაიოსის პორფირიტებით და მათი ტუფებით, ტუფ-ბრექჩიებით, ტუფ-ქვიშაქვებით, თიხებითა და ქვიშაქვებით. მთის კალთები ზევით შემოსილია სუბალპური მდელოებით, ქვევით — ფართოფოთლოვანი ტყით.
ლიტერატურა
კატეგორია:სამეგრელო-ზემო სვანეთის მხარის მთები
ივერია (ასპინძის მუნიციპალიტეტი)
ივერია — სოფელი სამხრეთ საქართველოში, სამცხე-ჯავახეთის მხარის ასპინძის მუნიციპალიტეტში, დაბა ასპინძის თემში. მდებარეობს ახალციხის ქვაბულის აღმოსავლეთ ნაწილში, მდინარე მტკვრის მარცხენა მხარეს, ზღვის დონიდან 1200 მეტრზე. ასპინძიდან დაშორებულია 3 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 356 კაცი.
სქოლიო
კატეგორია:ასპინძის მუნიციპალიტეტის სოფლები
ივანე კონიაშვილი
ივანე გრიგოლის ძე კონიაშვილი (დ. 27 სექტემბერი, 1889, თბილისი, — გ. 26 ოქტომბერი, 1938, იქვე) — ქართველი კურორტოლოგი და ფიზიოთერაპევტი, სამეცნიერო კურორტოლოგიის ერთ-ერთი ფუძემდებელი საქართველოში.
დაამთავრა სანქტ-პეტერბურგის სამხედრო-სამედიცინო აკადემია (1913). I მსოფლიო ომის (1914-1918) დროს სამხედრო ექიმად იყო არმიაში. 1919 წლიდან მუშაობდა თბილისის სახელმწიფო უნივერსიტეტის სამედიცინო ფაკულტეტის თერაპიის კათედრაზე. 1924–1925 და 1929–1930 წლებში ეცნობოდა საკურორტო-სამკურნეო საკითხებს გერმანიის, იტალიის, საფრანგეთისა და ჩეხოსლოვაკიის კურორტებზე. 1926–1930 წლებში იყო თბილისის სახელმწიფო უნივერსიტეტის, 1930–1936 წლებში — თბილისის სახელმწიფო სამედიცინო ინსტიტუტის ფიზიოთერაპიისა და კურორტოლოგიის კათედრის გამგე, პროფესორი (1935), იმავდროულად (1928–1938) — თბილისის კურორტოლოგიისა და ფიზიოთერაპიის სამეცნიერო-კვლევითი ინსტიტუტის დირექტორი. 1935–1938 წლებში ასევე განაგებდა თბილისის ექიმთა დახელოვნების ინსტიტუტის კურორტოლოგიისა და ფიზიოთერაპიის კათედრას.
კონიაშვილმა საქართველოში პირველმა დანერგა კურორტოლოგიური კვლევის ბიოქიმიური მეთოდები. სხვა საკითხთა შორის ასევე იკვლევდა ბორჯომის წყლის გავლენას ორგანიზმის ჟანგვა-აღდგენით პროცესებზე. იყო საქართველოს ანტირევმატული კომიტეტის ორგანიზატორი და პირველი თავმჯდომარე. 1938 წელს დააპატიმრეს პოლონეთის სასარგებლოდ ჯაშუშობის ცრუ ბრალდებით. იმავე წელს დახვრიტეს. რეაბილიტირებულია სიკვდილის შემდეგ.
ლიტერატურა
კატეგორია:დაბადებული 27 სექტემბერი კატეგორია:დაბადებული 1889 კატეგორია:გარდაცვლილი 26 ოქტომბერი კატეგორია:გარდაცვლილი 1938 კატეგორია:თბილისში დაბადებულები კატეგორია:ქართველი კურორტოლოგები კატეგორია:თბილისის სახელმწიფო უნივერსიტეტის პროფესორები კატეგორია:ქართველები პირველ მსოფლიო ომში კატეგორია:საბჭოთა კავშირის რეპრესიების მსხვერპლნი საქართველოში